Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 321/13/8808	Rožňava, 27.6.2013
EEČ : 2-67-146-2013

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Rožňava
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
že v Krásnohorskom Podhradí, okr. XXXXX a inde, ako matka XXXXX, nar. XXXXX, za obdobie od mesiaca decembra 2012 doposiaľ  úmyselne pravidelne mesačne riadne neprispievala na jej výživu, hoci rozsudkom Okresného súdu v Rožňave sp. zn. XXXXX zo dňa 05.04.2012 bola zaviazaná prispievať na jej výživu po 26,-€ mesačne, čím za uvedené obdobie dlhuje na výživnom sumu  vo výške najmenej 78,-€ svojej dcére XXXXX

lebo zanikla trestnosť činu

Odôvodnenie:
Uznesením povereného príslušníka Obvodného oddelenia PZ v Rožňave sp. zn. ČVS:ORP-XXXXX zo dňa 25.03.2013 bolo vznesené obvinenie XXXXX XXXXX za prečin zanedbania povinnej výživy podľa § 207  ods. 1 Tr. zák.  na tom skutkovom základe, ako je to uvedené vo výrokovej časti tohoto uznesenia. 	     	
     V priebehu skráteného vyšetrovania bolo zistené, že obvinená v priebehu vyšetrovania vyrovnala dlžné výživné v celkovej sume 78,- € a k dnešnému dňu nemá dlh na výživnom.
  Svedkyňa XXXXX vo svojej výpovedi potvrdila, že obvinená jej dlžné výživné uhradila v plnej výške, ako aj to, že v dôsledku neplnenia vyživovacej povinnosti obvinenou núdzou netrpela.
Podľa § 86 písm. a) Tr. zák. trestnosť zanedbania povinnej výživy /§207/ zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
Podľa § 215 ods.1 písm. h) Tr. por., prokurátor zastaví trestné stíhanie ak zanikla trestnosť činu.
	Vzhľadom k tomu, že obvinená XXXXX XXXXX dodatočne splnila svoju vyživovaciu povinnosť a splnila tak podmienky  ustanovenia o účinnej ľútosti, bolo potrebné trestné stíhanie zastaviť tak, ako je to uvedené vo výrokovej časti tohoto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Margita Klemová
prokurátorka